钦定古今图书集成/历象汇编/历法典/第081卷 > 习星历判 阙名
## 钦定古今图书集成/历象汇编/历法典/第081卷 > 习星历判 阙名

得甲称“人有习星历，属会吉凶。” 有司劾以为妖，疑云《天文志》所载，不伏。

南正司天，北辰列象。昭回可议，坐征《云汉》之诗；历数
难推，自合史官之序。当今铜浑设范，五衡齐政，四甿
各业，庶绩其凝。举而推之，虽颇会于终吉；子不语怪，
竟贻咎于为妖。彼何人斯？独探幽说。然古人垂教，良
史属词。重黎掌日，得唐尧之躔次；甘公言星，明汉家
之历象。遐览前志，事有职司，攻乎异端，谁任其罚？请
“寘霜典，无取星占。”